text: REFLEXIONS I ALTRES COSES ............: d'abril 2012
  RECEPTA DE BACALLÀ, Setmana Santa
  A casa meva des que jo recordo, el Dijous Sant i el Divendres Sant es feia un guisat de patates amb bacallà, ous durs, panses i pinyons.
  A me mare no li agradava gaire cuinar i per això feia una bona cassola per tal de que hi hagués menjar pels 2 dies de la setmana santa, dijous i divendres sants. (Quan jo era petita el dijous sant també era festiu).
  Jo, una vegada casada i ja amb la meva pròpia família, vaig voler continuar amb aquesta tradició culinària (com d'altres) i el Divendres Sant sempre he cuinat el mateix, els agrada a tots, i he de confessar que em surt un plat exquisit. És fàcil de fer tot i que requereix un cert temps. Us passo la recepta tal com la feia la meva mare i com la faig jo. Espero que ho proveu i que us agradi.
  GUISAT DE BACALLÀ AMB PATATES, OUS DURS, PANSES I PINYONS. Tradicional de quaresma.
  4 talls grossos de "morro" de bacallà, dessalat.
  200 gr. panses "moscatell"
  3 tomàquets madurs (o 1 pot de tomàquet triturat una mica més de la meitat)
  1 gra d'all, 2 fulles de llorer, oli d'oliva, farina, sal, i 4/6 ametlles torrades.
  Coure 10 minuts els ous i reservar-los. Posar en remull en aigua calenta les panses. Enfarinar els talls de bacallà.
  En una cassola amb oli d'oliva verge, daurar per tots els cantons els 4 trossos de bacallà i reservar-los a part. A continuació feu un sofregit de ceba (rallada o tallada petita) el gra d'all tallat molt petit i els tomàquets. Mentre es cou la ceba fregiu també els pinyons. Una vegada fet el sofregit hi afegiu les panses remenant-les un parell de vegades afegint a continuació un litre i mig d'aigua, tapeu la cassola i porteu a ebullició. Quan comenci a bullir hi tireu les patates que haureu pelat i tallat a rodanxes i les 2 fulles de llorer, tapeu la cassola i deixeu bullir les patates a foc mitjà. Quan ja gaire bé estiguin cuites les patates incorporeu-hi les talls de bacallà i els ous durs tallats per la meitat alternant-los, sacsegeu la cassola, tapeu-la i abaixeu una mica el foc. Picar al morter les ametlles torrades i amb ajuda d'una mica de brou de la cassola les hi incorporeu deixant que faci tot plegat uns 2 minuts de xup-xup. i guisat acabat.
  Espero que us agradi. Plat únic acompanyat d'una amanida de les de sempre: enciam, ceba, tomàquet i quatre olives al centre de la taula.